# 

# ประกาศกระทรวงการคลัง

## ว่าด้วยการแต่งตั้งเจ้าพนักงาน (ฉบับที่  ๘๐)

## เรื่อง แต่งตั้งเจ้าพนักงานประเมินตามประมวลรัษฎากร

อาศัยอำนาจตามความในมาตรา ๔ แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ ๒๐) พ.ศ. ๒๕๑๓ รัฐมนตรีว่าการกระทรวงการคลังประกาศแต่งตั้งเจ้าพนักงานประเมินตามประมวลรัษฎากร ดังต่อไปนี้

ข้อ ๑  ให้เจ้าหน้าที่ฝ่ายปฏิบัติการธุรกรรมเงินโอนต่างประเทศที่ได้รับมอบหมายจากธนาคารกรุงไทย จำกัด (มหาชน) เป็นเจ้าพนักงานประเมินตามมาตรา ๑๖ แห่งประมวลรัษฎากร   
เฉพาะการดำเนินงานในส่วนที่เกี่ยวข้องกับการปฏิบัติงานในการให้บริการรับชำระภาษีมูลค่าเพิ่ม   
กรณีการให้บริการอิเล็กทรอนิกส์จากต่างประเทศ (e-Service) ทั้งนี้ เจ้าหน้าที่ดังกล่าวต้องได้รับอนุญาตจากอธิบดีกรมสรรพากร

ข้อ ๒  ประกาศนี้ให้ใช้บังคับตั้งแต่วันที่ ๑ กันยายน พ.ศ. ๒๕๖๔ เป็นต้นไป

ประกาศ ณ วันที่  ๑๔  มีนาคม  พ.ศ. ๒๕๖๘

จุลพันธ์ อมรวิวัฒน์

(นายจุลพันธ์ อมรวิวัฒน์)

รัฐมนตรีช่วยว่าการฯ ปฏิบัติราชการแทน

รัฐมนตรีว่าการกระทรวงการคลัง